บอกว่าเป็นเชื้อราที่ช่องคลอด ได้ยาสอดมา สอดได้สองวัน ประจำเดือนมา เลยไม่ได้ทำต่อ จะเป็นอะไรไหม จะดื้อยาไหมตอนนี้ประจำเดือนหมดแล้ว รู้สึกคันช่องคลอด จะกลับไปใช้ยาเดิมได้ไหม
สวัสดีค่ะ เชื้อราในช่องคลอด สาเหตุเกิดจากการเพิ่มจำนวนของเชื้อราในช่องคลอดมากผิดปกติ จากการที่สภาวะแวดล้อมในช่องคลอดเสียสมดุล ไม่ใช่โรคติดต่อทางเพศสัมพันธ์ รักษาด้วยการใช้ยาต้านเชื้อราแบบเหน็บเข้าที่ช่องคลอด 7 วันติดต่อกันหรือยาฆ่าเชื้อราแบบรับประทาน โดยสูตินรีแพทย์จะเป็นผู้ช่วยเลือกวิธีการรักษาตามความเหมาะสมโดยดูจากความรุนแรงของโรคการเหน็บยานั้นควรสอดเข้าไปให้ลึกที่สุด เพื่อไม่ให้เม็ดยาไหลออกมา และควรหนีบขาเพื่อไม่ให้เม็ดยาหลุดออกมา โดยนอนในท่าเดิมประมาณ 15 นาที เพื่อให้ยาละลายเคลือบช่องคลอด ไม่ควรสอดในขณะมีประจำเดือน และระหว่างที่ใช้ยาไม่ควรมีเพศสัมพันธ์ในกรณีนี้หากสอดยาต่อไป อาจจะเป็นการรักษาที่ไม่ต่อเนื่องและไม่ครบปริมาณยาที่แพทย์กำหนดไว้ตั้งแต่แรก แนะนำกลับไปพบสูตินรีแพทย์ที่ดูแลอีกครั้ง อาจจะต้องเริ่มสอดยาใหม่ค่ะ